Elke kersfees sing my koor kersliedjies gekoppel aan Nine Lessons. Ter wille van die gemeenste is die oorbekende liedjies geen uitdaging nie. Inteendeel .
Die gemeente geniet en die geleentheid is feestelik. Ek sal aanhou sing omdat eenkant sit en Scrooge nie n opsie is nie. Skud maar elke jaar die kop oor die storiejies in die Nine Lessons.
Google gerus hoe die Russe meesal gefaal het om n alternatief tot die kerk vir die mense te bied. n Gevestigde ryk kerk het oor die eeue geleer wat die mense bekoor. Gooi geloof by ,en die instelling stoom onverstoorbaar voort..
Voorgee is soms pret. Dis n uitdaging vir die vinnige ou om te wen as die vettetjie vorentoe wegspring. Met perdrenne is dit n instelling anders wen die beste perd elke keer .
Nou kla ons oor BEE. Daar word verneuk. Daars genoeg slim , bekwame swartes .BEE is boonop onnodig . As jou kleur of taalgroep of geloof vir vyftig jaar of meer aan bewind gaan bly,hoef jy nie kwotas in te stel nie. Sonder wette suig jou groep eerste en langste aan alle staatspene. Selfs in die privaatsektor bevoordeel die politieke base sy mense met kontrakte, lisensies en mynregte.
Dis ook n feit dat miljoene swart stemmers dalk vir ewig gaan swaarkry want die onderwys is swak en die agterstand groot. Ook n gegewe: Huigel politici wat kamptig sukkelstemmers wil ophef.
Wat troos ?
Die lewe is kort. (Dooies suffer nie)
As jy knap is en woeker , sal jy trots kan slaag ten spyte van.
Dus. Moenie tyd mors deur teen die donnerweer te poep nie.Basta moan. Moenie jou folteraar beloon nie.
Die Engelse enkelseks skooltradisie is ooral in die Empire gevestig. Destyds op Boys High was al die onderwysers mans en op Girls High almal vroue. Afrikaanse skole het dikwels die patroon gevolg. Deesdae is nuutgestigde skole se seuns en dogters saam. Ek weet van geen van die ou enkelseks skole wat oorgeskakel het nie.
n Goeie wiskunde onderwyseres kon op n seunsskool in pos kry selfs al was die van Foch. Miskien het dit gehelp as die aansoeker 50 kg oorgewig was met n beduidenis van n snor en n grys bolla. Die galoppende hormoon probleem moes glo in ag geneem word.
Ek wonder hoe voel jong ouers oor hierdie oorblyfsel van Viktoriaanse denke.
Dit was nou ek.
Pretoria Boys' High is en was n gesogte skool. Kinders van Old Boys kry voorkeur in die drie koshuise. Hulle was vol toe my enkelma n briefie aan die skool rig . Ek beland toe by n wonderlike gesin as loseerder en behartig my eie skool- en klavierles sake vir die volgende vyf jaar.
Na n jaar begin my Latynpunte daal. Ewe kontant, in die middel van die kwartaal, gaan sien ek die hoof en vra om eerder Aardrykskunde te swat. Na n maand is ek weer by die hoof. Mag ek asb. by die jonger aardrykskunde onnie inskakel. Die senior ou fossiel maak volgens my droog. Ewe diplomaties skud die hoof kop. Senior fossiele word nie in die gesig gevat nie. Die wyse onderwysman het seker geweet dat n kind wat wil leer met goeie teksboeke en ou eksamenvrae wel die mas sal opkom.
Heerlike jare tussen die souties waar ook n Afrikaanse leerlingtoespraak n tradisie is met die jaarlikse Totsiens Byeenkoms.
Werp lig asb.
Bakkies Botha. Vanwaar die Bakkies. Die man is tog nie lelik nie. Dis nie sy bakkies wat vrees in boesem nie, dis sy ystervuis en no 15 stewel.